stanford-oval/wikipedia huggingface dataset:
וילהלם בנד

| --- | --- |

 לידה:  20 במרץ 1804 אודנזה, דנמרק 
 פטירה:  14 בנובמבר 1832 (בגיל 28) ויצ'נצה, איטליה 
 מקום קבורה:  ויצ'נצה 
 מקום לימודים:  האקדמיה הדנית המלכותית לאמנויות יפות 
 תקופת הפעילות:  1819–1832 (כ־13 שנים) 
 זרם באמנות:  תור הזהב הדני 
 הושפע על ידי:  כריסטופר אקרסברג 
 יצירות ידועות:  A Young Artist (Ditlev Blunck) Examining a Sketch in a Mirror, Artists in Finck's Coffee House, Interior from Amaliegade. Captain Carl Ludvig Bendz standing and Dr. Jacob Christian Bendz seated, A Sculptor in his Studio Working from the Life, Familien Waagepetersen 
 
וילהלם פרדיננד בנד (בדנית: Wilhelm Bendz‏; 20 במרץ 1804 – 14 בנובמבר 1832) היה צייר דני, הידוע בעיקר בזכות עבודות ז'אנר ודיוקנאות המציגים לעיתים קרובות את עמיתיו האמנים ואת חיי היומיום שלהם. הוא היה אחד האמנים המוכשרים בדור הציירים המצליח שלמד אצל כריסטופר וילהלם אקרסברג אך נפטר בגיל צעיר.
ביוגרפיה

וילהלם בנד נולד ב-20 במרץ 1804 באודנסה שבאי פונן. הוא נשלח לקופנהגן שם למד באקדמיה המלכותית הדנית לאמנויות יפות בין השנים 1820 עד 1825, שם למד אצל כריסטופר וילהלם אקרסברג. בשנת 1825 הוא עשה ניסיון לא מוצלח לזכות במדליית הזהב, שניתנה רק לציורי היסטוריה, הז'אנר היוקרתי ביותר באותה תקופה, ולאחר מכן החליט להתמחות בפורטרטים ועבודות ז'אנריות. הוא גם רכש ידע בציור הגרמני, בית הספר במינכן, שנראה שהשפיע על סגנונו.
ביוגרפיה > שרלוטנבורג

לאחר סיום לימודיו באקדמיה תרם בנד בהצלחה מספר עבודות לתערוכות השנתיות בשרלוטנבורג בשנים 1826, 1827 ו-1828. שלושה מציוריו נרכשו לאוסף הציורים המלכותי: "כיתת אמן באקדמיה לאמנות" ו"אמן צעיר המתבונן ברישום מבעד למראה" משנת 1826 וב"פסל העובד עם מודל חי "משנת 1827. עבודה חשובה נוספת משלב זה היא "מסיבת טבק" משנת 1828.
לאחר מכן הועסק בנד כעוזר בסטודיו של אקרסברג, ועבד על מטלות שגרתיות כמו שחזור ציורי ההיסטוריה של ניקולאג אבילדגארד בארמון כריסטיאנסבורג שנהרסו בשריפה של 1794, וציור עותקים מיצירותיו של אקרסברג.
ביוגרפיה > מינכן

בסוף 1830 קיבל בנד מלגת נסיעות שאפשרה לו לצאת לדרום אירופה. לאחר ביקורים קצרים בדרזדן ובברלין, הוא נסע למינכן, שהתפתחה למרכז תוסס של אמנויות, ושם שהה כשנה. עבודתו החשובה ביותר מהשהות היא הדיוקן הקבוצתי: "אמנים בבית הקפה של פינק במינכן".
ביוגרפיה > מותו באיטליה

בסתיו 1832 המשיך במסעו לעבר רומא בחברה עם יוזף פצל ותומאס פירנלי, ועצר בוונציה בדרך שם חידש את ידידותו עם הצייר דטלף בלונק, שפגש לראשונה בימי לימודיו באקדמיה בקופנהגן. הם המשיכו יחד, אך זמן קצר לאחר מכן בנד שחש ברע מאז שהיה בוונציה, ונפטר מדלקת ריאות.
יצירתו

הוא זכור בעיקר בזכות דיוקנאותיו הרבים אם כי שאיפתו הייתה שילוב נכון של פורטרטים, סצנות ז'אנר וציור היסטוריה אלגורית. הווירטואוזיות הטכנית שלו ניכרת במיוחד בתיאורי משחק האור המופק ממקור מוסתר והצללים הנובעים מכך.
גלריה

אמנים בבית קפה במינכן
חדר עם אחיו
כיתת אמן באקדמיה
תמונה משפחתית
דיוקן של אחיו
פסל עם מודל חי בסטודיו
מסיבת טבק
קבצנית וילד
הערות שוליים

↑  Carl Frederik Bricka, 57 (Dansk biografisk Lexikon / II. Bind. Beccau - Brandis), runeberg.org (בדנית)
↑  Wilhelm Bendz | lex.dk, Dansk Biografisk Leksikon (בדנית)
↑  "Wilhelm Bendz"
| --- | --- |
בקרת זהויות :  BnF: cb125714990 (data)  GND: 12359426X  ISNI: 0000 0000 6683 2150  KulturNav: b699e3cc-20a2-4244-a2f1-4ad7839beb0f  LCCN: no96040531  RKD: 6445  SNAC: w64f9jq0  SUDOC: 035028394  ULAN: 500014668  VIAF: 57524576   WorldCat (עם VIAF): 57524576
האיש בחליפה האפורה

| --- | --- |
כרזת הסרט האיש בחליפה האפורה
כרזת הסרט האיש בחליפה האפורה
 מבוסס על:  The Man in the Gray Flannel Suit 
 בימוי:  ננלי ג'ונסון 
 הופק בידי:  דריל זאנוק 
 תסריט:  ספר: סלואן וילסון תסריט:  נאנלי וילסון
 עריכה:  דורותי ספנסר 
 שחקנים ראשיים:  גרגורי פק ג'ניפר ג'ונס  פרדריק מארץ' מריסה פאוואן לי ג'יי. קוב ארתור או'קונל
 מוזיקה:  ברנרד הרמן 
 צילום:  צ'ארלס ג'יי. קלארק 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  8 במאי 1956
 משך הקרנה:  153 דק' 
 שפת הסרט:  אנגלית 
 סוגה:  סרט דרמה, סרט המבוסס על יצירה ספרותית 
 מקום התרחשות:  קונטיקט 
 תקציב:  2,670,000
 הכנסות:  4,350,000 $
 דף הסרט ב־IMDb
 
האיש בחליפה האפורה (באנגלית: The Man in the Gray Flannel Suit) הוא סרט דרמה קולנוע אמריקאי משנת 1956 המבוסס על רב-מכר בשם זהה מאת סלואן וילסון משנת 1955.
וילסון כתב גם ספר המשך ב-1983 אך הוא לא הצליח כקודמו.
הספר זכה להצלחה הוא מתאר את קשיי ההסתגלות של הלוחמים לחזור לחיים האפורים של השגרה. הוא מותח ביקורת על צורת העבודה הוורקהולית והשפעתה ההרסנית על חיי המשפחה.
הסרט היה מועמד לפרס דקל הזהב.
תקציר העלילה

טום ראת' (גרגורי פק) ואשתו בטסי (ג'ניפר ג'ונס) גרים בווספורט, קונטיקט ומגדלים שתי בנות ובן. השנה היא 1955, עשר שנים לאחר מלחמת העולם השנייה בה לחם תום בחזית אירופה ויפן. תום נושא איתו את חוויות המלחמה ואינו משתף בהם את אשתו. שתי חוויות מציקות לו:
בהיותו קפטן בתום המלחמה באירופה שהה עם חייליו ברומא. באחד הימים הכיר לו אחד מלוחמיו, סרג'נט גארדלה (קינן ווין), בחורה איטלקית בת שמונה עשרה בשם מריה (מריסה פאוואן) שהוריה נהרגו במלחמה ומתאהב בה. לאחר רומן של מספר שבועות הוא מקבל פקודת העברה לחזית היפנית. בלילה האחרון מבשרת לו מריה שהיא בהריון ממנו ותום מנתק את הקשר אתה אך לא מפסיק לחשוב עליה.
הוא צונח עם חייליו על אחד האיים באוקיינוס השקט ובקרב הקשה שמתפתח נגד היפנים הוא הורג בשגגה את חברו הטוב ביותר.
תום עובד בעמותת צדקה ומרוויח בקושי למחייתו. בטסי מבחינה שהמלחמה שינתה אותו. לפניה היה אנרגטי ואמביציוזי וכעת הוא אדיש וחסר יוזמה. היא רוצה למכור את בית אמה שנפטרה וביחד עם מכירת הבית הנוכחי לעבור לדירה יותר מרווחת אך תום מהסס לאכזבתה וכעסה של אשתו. הוא גם מנותק במידה מסוימת מילדיו המרותקים כל הזמן לטלוויזיה ואינם שמים לב אליו.
לבסוף הוא ניגש לריאיון למשרת מנהל יחסי ציבור ברשת הטלוויזיה UBC. כאשר הוא מתבקש על ידי המנהל הראשי גורדון ווקר (ארתור או'קונל) לכתוב את קורות חייו הוא מתקשה כי חוויות המלחמה שוב צפות במוחו.
גם החלום על מכירת בית חמותו מסתבך בכך שהמטפל שלה מציג צוואה חתומה על ידה ובו היא מורישה לו את הבית. הוא פונה לעזרה לידידו השופט ברנסטיין (לי ג'יי. קוב).
נשיא הרשת, ראלף הופקינס (פרדריק מארץ') מבקש להתחיל בתוכנית ארצית לשיפור הטיפול בחולי נפש. תום מקבל הנחיות לכתוב לו ראשי פרקים אך לבסוף כותב אותם לפי הבנתו. הוא נפגש עם הופקינס וזה מתרשם ממנו כי הוא מזכיר לו את בנו שנפל במלחמה.
הופקיס משקיע את כל זמנו בעבודה על חשבון משפחתו. אשתו (אן הרדינג) נפרדת ממנו ובתו המרדנית בורחת להינשא עם בחור שלדעת הופקינס אינו מתאים לה. בפגישה טעונה היא מטיחה בו כי הזניח אותה ואין לו רשות להתערב בחייה. תום מסרב להצעתו כי יצרף למסע ברחבי ארצות הברית כי זה יפגע במשפחתו. הוא מעדיף לעבוד תשע עד חמש והופקינס מבין אותו.
תום נתקל לפתע בפקודו לשעבר גארדלה המספר לו כי מריה חיה בעוני, היא נישאה אך בעלה מת בתאונה. היא מגדלת את ילדו של תום שהוא כעת בן עשר וזקוקה לתמיכה כספית. תום מתבונן בתמונה בנו, ליבו נכמר והוא מחליט לגלות זאת לבטסי.
בטסי מקבלת את הידיעה באופן קשה, מתפרצת נגד תום ובורחת מהבית במכוניתם. תום נשאר בבית אכול דאגה. לבסוף נעצרת בטסי בתחנת דלק נרגעת ומטלפנת לטום שיגיע ויחלץ אותה. הוא מגיע, הם מתפייסים, ובטסי מסכימה שתום יתמוך במריה ובנה.
האישה בחלון (סרט, 1944)

| --- | --- |
כרזת הסרט
כרזת הסרט
 מבוסס על:  הנובלה Once Off Guard של ג'.ה. וואליס
 בימוי:  פריץ לאנג 
 הופק בידי:  ננלי ג'ונסון 
 תסריט:  ננלי ג'ונסון 
 עריכה:  ג'ין פאולר 
 שחקנים ראשיים:  אדוארד ג'י רובינסון ג'ואן בנט ריימונד מאסי דן דוריה
 מוזיקה:  ארתור לאנג 
 צילום:  מילטון ר. קרסנר 
 מדינה:  ארצות הברית 
 חברת הפקה:  RKO 
 חברה מפיצה:  RKO
 שיטת הפצה:  וידאו על פי דרישה 
 הקרנת בכורה:  3 בנובמבר 1944
 משך הקרנה:  99 דק' 
 שפת הסרט:  אנגלית 
 סוגה:  סרט פשע, סרט דרמה, פילם נואר 
 מקום התרחשות:  ניו יורק 
 הכנסות באתר מוג'ו:   womaninthewindow
 דף הסרט ב־IMDb
 
האישה בחלון (באנגלית: The Woman in the Window) הוא סרט פשע אפל אמריקאי משנת 1944.
התסריט מבוסס על הנובלה Once Off Guard של ג'.ה. וואליס (אנ'), בשינויים קלים כדי שיתאים לקוד הייז באותה תקופה.
רוב הסרט מצולם ברחובות ואתרים אפלים כפי שמתאים לסרט אפל. העלילה היא על פרופסור מכובד החולם שאישה פאם פאטאל מושכת אותו להסתבך בפשע. חלק מהשחקנים מופיע בתפקידים שונים במציאות ובחלום.
הסרט היה מועמד לפרס אוסקר לפסקול המקורי הטוב ביותר, דרמה או קומדיה.
תקציר העלילה

ריצ'רד ונלי (אדוארד ג'י רובינסון) הוא פרופסור מכובד במכללת גוטהם בניו יורק. הוא נפרד מאשתו וילדיו היוצאים לחופשה במיין ופוסע לעבר המועדון הקבוע שלו. ליד המועדון הוא נתקל בחנות שבחלון שלה מוצג דיוקן של אישה יפה. הוא מתבונן בהערצה בציור ונכנס למועדון לשיחה עם חבריו, התובע המחוזי פרנק ללור (ריימונד מאסי) וד"ר ברנקסטין (אדמונד בריאון).
לאחר שתיית מספר כוסות הם נפרדים מוונלי והוא נשאר במועדון ומעיין בשיר השירים. הוא יוצא משם ונתקל שוב בדיוקן המצויר בחלון. לידו מופיעה אישה נאה (ג'ואן בנט) בשם אליס ריד הדומה לזו שבציור. היא משוחחת איתו על בדידות והוא מסכים להצעתה להיכנס לבר לשתייה ואחר כך לדירתה.
לפתע מתפרץ לדירה קלוד מאזרד (ארתור לופט) שהוא אדם עשיר בעל תאגיד ובן זוגה של אליס. כשהוא רואה אותה עם ונלי הוא תוקף אותה ואחר כך מנסה לחנוק את ונלי. בעזרת מספריים שמביאה לו אליס, מצליח ונלי לדקור אותו ולהרגו.
ונלי גורר את הגופה למכוניתו בלילה גשום וזורק אותה בשדה נטוש. מאזרד הוא אדם ידוע ומיד מתחילים חיפושים אחריו. ונלי נפגש מדי פעם עם חברו פרנק וזה מדווח לו על התקדמות החקירה. פרנק לוקח אותו גם לזירת מציאת הגופה וונלי מרגיש שהטבעת מתהדקת מסביבו.
העלילה מסתבכת כששומר הראש של מזארד, אדם מפוקפק בשם היידט (דן דוריה) יודע על קשריו של הבוס שלו עם אליס ומתחיל לסחוט אותה. הוא מבקש 5,000 דולר דמי שתיקה והיא נותנת לו בעזרתו של ונלי חלק מהסכום. בינתיים מקבל ונלי מחברו הרופא מרשם לסם שינה בצורת אבקה. הוא מוסר זאת לאליס בתקווה שתמהל זאת בכוס היין של היידט. היידט שב לקבל את יתרת הכסף אך לא מתפתה לשתות. הוא לא יודע שהמשטרה מחפשת אותו בתור הרוצח וכשהוא יוצא הוא נתקל בשוטרים שיורים בו לאחר שניסה לברוח. הידיעה מגיעה לאליס והיא מתקשרת לונלי להודיע לו שהיידט נהרג והסכנה חלפה. הטלפון מצלצל וונלי שקוע בשינה עמוקה וכאן יש קטע של ג'אמפ קאט. וונלי מתעורר במועדון ולאט לאט מתחיל להבין שכל הסיוט הזה היה חלום.
הוא עוזב את המועדון ונעצר ליד הדיוקן בחלון. אישה נעצרת לידו ומבקשת ממנו אש לסיגריה. הוא בורח מהמקום במהירות וקורא לעברה: לא, אפילו לא עבור מיליון דולר".
גברת האריס נוסעת לפריז

| --- | --- |
כרזת הסרט
כרזת הסרט
 מבוסס על:  רומן של פול גאליקו
 בימוי:  אנתוני פביאן
 הופק בידי:  אנתוני פביאן, קסווייר מרשנד
 תסריט:  אנתוני פביאן, אוליבייה הטריד, קרול קטרייט, קית' תומפסון
 עריכה:  רוברט פראזן, ניק מור
 שחקנים ראשיים:  לזלי מנוויל איזבל הופר
 מוזיקה:  ראל ג'ונס
 צילום:  פליקס וידמן
 מדינה:  בריטניה בריטניה
 חברת הפקה:  אנטרטיינמנט ואן 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  11 ביולי 2022
 משך הקרנה:  115 דקות
 שפת הסרט:  אנגלית, צרפתית
 סוגה:  סרט דרמה 
 מקום התרחשות:  לונדון, פריז 
 תקופת התרחשות:  1957 
 תקציב:  11 מיליון דולר
 הכנסות:  31.4 מיליון דולר
 אתר רשמי
 דף הסרט ב־IMDb
 
גברת האריס נוסעת לפריז (באנגלית: Mrs. Harris Goes to Paris) הוא סרט קולנוע משנת 2022 בבימויו של אנתוני פביאן, עם לזלי מנוויל ואיזבל הופר בתפקידים הראשיים.
התסריט מבוסס על ספר בשם זה מאת פול גאליקו משנת 1958.
העלילה היא על אלמנת מלחמה בריטית שעובדת במשק בית וחולמת לרכוש שמלה של כריסטיאן דיור בפריז.
לזלי מנוויל הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
הסרט היה מועמד לפרס באפט"א לעיצוב התלבושות הטוב ביותר ולפרס אוסקר לעיצוב התלבושות הטוב ביותר ולפרס הקולנוע הבריטי העצמאי על עיצוב התלבשות הטוב ביותר.
ב-1992 הופק סרט טלוויזיה בשם זה עם אנג'לה לנסבורי בתפקיד הראשי.
תקציר העלילה

לונדון 1957, איידה האריס (לזלי מנוויל) גרה ברובע באטרסי. היא אלמנת מלחמה ומתפרנסת בקושי מעבודה במשק בית של ליידי דאנט (אנה צ'נסלור) ומתיקוני בגדים. חברתה היחידה היא ויי באטרפילד (אלן תומאס) שגם היא עובדת במשק בית.
יום אחד היא מגלה בארון של ליידי דאנט שמלה מפוארת והליידי הסנובית מתגאה בפניה שהיא קנתה אותה בהזמנה מיוחדת בבית האופנה של כריסטיאן דיור בפריז תמורת 500 ליש"ט.
מאותו רגע חולמת איידה שמעולם לא עזבה את בריטניה, לטוס לפריז ולקנות שמלה במחיר דומה אצל דיור. היא מתחילה לצבור כסף. ידידה ארצ'י (ג'ייסון אייזקס) עוזר לה בהימור מרוצי כלבים, היא מוצאת טבעת יקרה ומפוצה על ידי הבעלים וכן מבקר אצלה קצין מהRAF (פרדי פוקס) ומודיע לה כי בעלה הוכר כחלל לאחר שנתגלתה טבעת הנישואים שלו במקום שנפל מטוסו במלחמה ב-1944 והיא זכאית לכספים שישולמו לה רטרואקטיבית.
כעת יש לאיידה 582 ליש"ט והיא ממהרת לטיסה לפריז. באותה שעה נערכת תצוגת אופנה מפוארת לרגל 10 שנים בית האופנה אליה הוזמנו הלקוחות העשירות ביותר. איידה נראית כאשה פשוטה, מתפרצת פנימה ומעצרת על ידי המנהלת חמורת הסבר קלודין קולבר (איזבל הופר) שרוצה לסלק אותה. ברגע זה מתערב המרקיז דה שוסון (למברט וילסון) שאיידה מוצאת חן בעיניו והוא מכניס אותה לתצוגה כבת זוגו.
איידה מתלהבת משמלה ירוקה אך יותר משמלה אדומה שנרכשת כבר על ידי מאדאם אוואלון (ז'וליין לונדז)) אשתו של הממונה על פינוי הזבל בפריז, אשה נובורישית שמתייחסת לאיידה בזלזול. איידה מזמינה את השמלה הירוקה ונשארת כמה ימים למדידות בביתו של מנהל החשבונות אנדרה (לוקאס בראבו) המחזר אחרי הדוגמנית הראשית נטשה (אלבא בפטיסטה).
המרקיז מחזר אחרי איידה אך היא עוזבת אותו לאחר שגילה לה כי התאהב בה היות שהזכירה לו את השרתת בפנימייה בה למד. העובדת הראשית מרגיט (רוקסן דואן) עורכת לה סיור במפעל ומסתבר שהמצב גרוע ודיור מתכונן לסגור ולפטר את העובדים. איידה אוספת אותם ופורצת לחרדו של דיור למרות אזהרותיה של מאדאם קולבר. דיור נאלץ לקבל את איידה ואנדרה שמסביר לו כי יש לו תוכנית לשקם את המפעל - לייצר מוצרי יופי נופים ולייצר שמלות במחירים סבירים ללא צורך להזמנת מדידות.
דיור מסכים ואיידה חוזרת ללונדון עם השמלה המפוארת אך אין לה מה לעשות אתה. היא מסכימה להשאיל אותה ללקוחה שלה, פמלה פנרוז (רוז ויליאמס), ששואפת להיות שחקנית קולנוע ומוזמנת לנשף של מפיקים. השמלה נשרפת בנשף ואיידה המסכנה נכנסת לדיכאון.
הפרשה מתפרסמת בעיתונים ואיידה מקבלת יום אחד חבילה מדיור ובה השמלה האדומה לאחר שמאדאם אוואלון ויתרה עליה.
בבית העירייה נערך נשף. איידה יורדת במדרגות בשמלה המהממת, הופכת ליפהפיית הנשף ורוקדת עם ארצ'י.
צוות השחקנים

| שם השחקן/ית | שם הדמות | הערות |
| --- | --- | --- |
| לזלי מנוויל | השחקנית | גברת מאדדם |
| איזבל הופר | קלודין קולבר |  |
| לוקאס בראבו | אנדרה פאובל |  |
| אלן תומאס | ויי באטרפילד | חברה של אווה |
| ג'ייסון אייזקס | ארצ'י | סוכן הימורים |
| רוז ויליאמס | פמלה פנרוז | שחקנית |
| אנה צ'נסלור | ליידי דאנט |  |
| אלבא בפטיסטה | נטשה | דוגמנית |
| רוקסן דואן | מרגיט |  |
| פרדי פוקס | קצין RAF |  |
| למברט וילסון | מרקיז דה שוסון |  |
| פיליפ ברטין | כריסטיאן דיור |  |
| ז'וליין לונדז | מאדאם אוואלון |  |
גלויות מהחיים

| --- | --- |
כרזת הסרט
כרזת הסרט
 מבוסס על:  "גלויות מהחיים" של קארי פישר
 בימוי:  מייק ניקולס
 הופק בידי:  ג'ון קאלי
 תסריט:  קארי פישר
 עריכה:  סם אוסטין
 שחקנים ראשיים:  שירלי מקליין מריל סטריפ
 מוזיקה:  קרלי סיימון
 צילום:  מייקל בלהאוס
 מדינה:  ארצות הברית ארצות הברית
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  14 בספטמבר 1990
 משך הקרנה:  101 דקות
 שפת הסרט:  אנגלית
 סוגה:  סרט דרמה, סרט קומדיה 
 מקום התרחשות:  לוס אנג'לס 
 תקציב:  22 מילון דולר
 הכנסות:  63.4 מיליון דולר
 הכנסות באתר מוג'ו:   postcardsfromtheedge
 דף הסרט ב־IMDb
 
גלויות מהחיים (באנגלית: Postcards from the Edge) הוא סרט דרמה אמריקאי משנת 1990 בבימויו של מייק ניקולס, עם מריל סטריפ ושירלי מקליין בתפקידים הראשיים.
התסריט נכתב על ידי קארי פישר והוא מבוסס על הספר הסמי-ביוגרפי שלה בשם זה, משנת 1987.
הסרט עוסק ביחסים מורכבים בן אם ובת, שתיהן שחקניות.
מריל סטריפ הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר.
שירלי מקליין הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.
השיר "I’m Checkin’ Out" היה מועמד לפרס גלובוס הזהב לשיר המקורי הטוב ביותר.
תקציר העלילה

סוזן וייל (מריל סטריפ) היא שחקנית קולנוע המכורה לכדורי קוקאין ופרקודן. היא משחקת בסרטים דלי תקציב ומתקשה לתפקד. אחד המפיקים, ג'ק פולקנר (דניס קוויד) מנצל זאת ולאחר שהם שוכבים היא מאבדת את הכרתה והוא מבהיל אותה לבית חולים שם היא עוברת שטיפת קיבה באבחנה של ניסיון התאבדות. סוזן מועברת משם למרכז גמילה ומתקשה לקבל את מצבה.
אימה של סוזן היא דוריס מאן (שירלי מקליין), שחקנית קולנוע מפורסמת. היחסים ביניהן הם של אהבה-שנאה. סוזן מאשימה את דוריס במצבה למרות שדוריס דואגת לה ומנסה להיטיב את מצבה.
דוריס לוקחת אותה לסוכן השחקנים סיימון אסקוות' (סיימון קאלו) והוא מגלה לה כי לא תוכל להשתתף בסרטים היות שחברות הביטוח לא מוכנות לבטח אותה אלא אם תפסיק לקחת סמים ותחזור לגור בבית עם בתה כדי שתשגיח עליה. סוזן מסכימה מחוסר ברירה.
סוזן עוברת לגור עם אמה דוריס והן רבות כל הזמן ומאשימות אחת את השנייה במצבן.
ג'ק מחזר אחרי סוזן ואומר שהוא אוהב אותה למרות עברה. היא נענית לו אך זורקת אותו לאחר שנתגלה לה ששכב עם השחקנית הצעירה אוולין ארנס (אנט בנינג).
היחסים ביניהן משתפרים לאחר שדוריס נפצעת בתאונת דרכים. סוזן מבקרת אותה בבית החולים ועוזרת לה להתאפר יפה לפני שהיא מתראיינת לתקשורת. כעת סוזן נראית טוב ורופא בית החולים ד"ר פרנקנטל (ריצ'רד דרייפוס) מציע לה דייט.
מצבה של סוזן משתפר והבמאי לוול קולצ'ק (ג'ין הקמן) מזמין אותה לשיר בסרט שהוא מביים. סוזן שרה בסוף את השיר "I'm Checkin' Out" ומתמלאת אושר לנוכח מחיאות הכפים מהמתבוננים בקהל ובהם אמה דוריס.
צוות השחקנים

| שם השחקן/ית | שם הדמות | הערות |
| --- | --- | --- |
| שירלי מקליין | דוריס מאן |  |
| מריל סטריפ | סוזן וייל |  |
| דניס קוויד | ג'ק פולקנר | שחקן |
| ג'ין הקמן | לוול קולצ'ק | במאי סרטים |
| ריצ'רד דרייפוס | ד"ר פרנקנטל | רופא |
| רוב ריינר | ג'ו פירס | מפיק |
| אנט בנינג | אוולין ארנס | שחקנית |
| מרי ויקס | סבתא |  |
| סיימון קאלו | סיימון אסקווית' | סוכן שחקנים |
| סי-סי-אייץ' פאונדר | ג'ולי מרדסן | מנהלת מרכז גמילה |
| אוליבר פלאט | נייל בלין | מפיק |
האביב הרומאי של גב' סטון

| --- | --- |
כרזת הסרט
כרזת הסרט
 מבוסס על:  רומן של טנסי ויליאמס
 בימוי:  חוסה קווינטרו
 הופק בידי:  לואיס דה רושמו
 תסריט:  גאווין למברט
 עריכה:  ראלף קמפלן
 שחקנים ראשיים:  ויויאן לי וורן בייטי לוטה לניה ג'יל סנט ג'ון
 מוזיקה:  ריצ'רד אדינסל
 צילום:  הארי וקסמן
 מדינה:  בריטניה בריטניה
 חברת הפקה:  האחים וורנר, Seven Arts Productions, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  28 בדצמבר 1961
 משך הקרנה:  103 דקות
 שפת הסרט:  אנגלית
 סוגה:  סרט דרמה, סרט רומנטי 
 מקום התרחשות:  רומא 
 הכנסות באתר מוג'ו:   romanspringofmrsstone
 דף הסרט ב־IMDb
 
האביב הרומאי של גב' סטון (באנגלית: The Roman Spring of Mrs. Stone) הוא סרט רומנטי בריטי משנת 1961, בבימויו של חוסה קווינטרו, עם ויויאן לי (בסרטה לפני האחרון) ווורן בייטי (בסרטו השני) ולוטה לניה בתפקידים הראשיים.
התסריט מבוסס על רומן בשם זה מאת טנסי ויליאמס משנת 1950. הסרט צולם ברומא שם מתרחשת העלילה. שחקנית אמריקאית אלמנה, מתקשרת עם ג'יגולו איטלקי צעיר ויפה תואר ומשלה את עצמה שהוא אכן מאוהב בה.
לוטה לניה הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע.
ב-2003 הופק סרט טלוויזיה באותו שם (אנ') עם הלן מירן בתפקיד הראשי.
תקציר העלילה

קארן סטון (ויוויאן לי) היא שחקנית תיאטרון מפורסמת בארצות הברית. היא בת 50 ומשחקת את תפקיד רוזלינד הצעירה בכטוב בעיניכם של ויליאם שייקספיר. למרות תשואות הקהל היא מרגישה שאינה מתאימה לתפקיד זה ומבקשת מבעלה המליונר לטוס ביחד לחופשה ברומא. בעת הטיסה מתמוטט הבעל במטוס ומת. קארן מגיעה לרומא ומחליטה להישאר שם.
היא מפתחת שם חוג ידידים שנמשכים לכספה ובעיקר יוצרת קשר עם "קונטסה" (רוזנת) גונזלס (לוטה לניה). הקונטסה היא למעשה סרסורית של גברים צעירים לנשים מבוגרות. הגברים מתפקדים כג'יגולו ומתחלקים באתנן עם הקונטסה.
הקונטסה מכירה לקארן את פאולו (וורן בייטי), גבר צעיר, מטופח ויפה שיודע להתחבר לנשים שמסופקות על ידי הקונטסה ולקבל מהן כסף ומתנות.
קארן הבודדה מתחילה להתאהב בו ומתחילה לפרוח. במקום לתת לו כסף היא קונה לו בגדים יקרים ומתנות. זה לא מוצא חן בעיניו ובעיני הקונטסה שלא מקבלת את חלקה. פאולו ממשיך בינתיים בחיזורים אחרי נשים אחרות והקונטסה מכירה לו את השחקנית ברברה בינגהם (ג'יל סנט ג'ון) למורת רוחה של קארן. במשך כל אותה תקופה יש גבר צעיר שעוקב אחריה ולא משמיע מילה.
כולם עוזבים אותה פרט לידידה מג (קורל ברון) שמעמידה אותה על טעותה.
קארן מחליטה לחזור לארצות הברית. בלילה לפני הטיסה היא רואה שוב את הגבר האלמוני, זורקת לו את מפתחות הדירה, נשכבת על המיטה ומחכה לו כשהוא פותח את הדלת ונכנס לדירה...
צוות השחקנים

| שם השחקן/ית | שם הדמות | הערות |
| --- | --- | --- |
| ויוויאן לי | קארן סטון | שחקנית |
| וורן בייטי | פאולו | ג'יגולו |
| לוטה לניה | קונסטה מגדה גונזלס | סרסורית |
| ג'יל סנט ג'ון | ברברה בינגהם | שחקנית |
| קורל ברון | מג | ידידה של קארן |
אלים ומפלצות (סרט)

| --- | --- |

 מבוסס על:  הרומן "אביו של פרנקנשטיין" מאת כריסטופר בראם
 בימוי:  ביל קונדון 
 הופק בידי:  פול קוליצ'מן גרג פיינברג מארק ר. האריס
 תסריט:  ביל קונדון
 עריכה:  וירג'יניה כץ 
 שחקנים ראשיים:  איאן מקלן ברנדן פרייזר לין רדגרייב מאט מק'קנזי
 מוזיקה:  קרטר בורוול 
 צילום:  סטפן מ. כץ 
 מדינה:  ארצות הברית
 חברת הפקה:  שואוטיים Regent Entertainment BBC Films
 חברה מפיצה:  Lions Gate Entertainment
 הקרנת בכורה:  21 בינואר 1998
 משך הקרנה:  105 דק' 
 שפת הסרט:  אנגלית 
 סוגה:  סרט ביוגרפי, סרט להט"בי, סרט דרמה, סרט מבוסס יצירה ספרותית 
 מקום התרחשות:  קליפורניה 
 תקציב:  3.5 מיליון דולר
 הכנסות:  $6,451,628
 הכנסות באתר מוג'ו:   godsandmonsters
 פרסים:  פרס אוסקר לתסריט המעובד הטוב ביותר (ביל קונדון)  מועצת ביקורת הקולנוע האמריקנית: עשרת הסרטים הטובים ביותר  פרס מועצת ביקורת הקולנוע האמריקנית לסרט הטוב ביותר 
 www.godsandmonsters.net
 דף הסרט ב־IMDb
 
אלים ומפלצות (באנגלית: Gods and Monsters) הוא סרט דרמה בריטי-אמריקאי משנת 1998, המתאר (אם כי בצורה בדיונית במקצת) את ימי חייו האחרונים של במאי סרטי האימה ההומוסקסואל ג'יימס וויל. בסרט מככב איאן מקלן כג'יימס וייל, ביחד עם ברנדן פרייזר, לין רדגרייב, לוליטה דוידוביץ' ודייוויד דיוקס. הסרט נכתב ובוים על ידי ביל קונדון, על פי רומן מאת כריסטופר בראם בשם "אביו של פרנקנשטיין".
הסרט כולל שחזורים של צילומי הסרט "כלתו של פרנקנשטיין", אותו ביים וייל. מקור השם לסרט "אלים ומפלצות" הוא שורת דיאלוג מתוך "כלתו של פרנקנשטיין", שבו הדמות יוצרו של פרנקנשטיין מרים לכבודו כוסית ואומר: "לחיי עולם חדש של אלים ומפלצות".
תקציר העלילה

העלילה מתרחשת בשנת 1950, לאחר מלחמת קוריאה. זה כבר יותר מעשור מאז שג'יימס וויל (איאן מקלן), הבמאי של סרטי האימה "פרנקנשטיין" ו"כלתו של פרנקנשטיין", יצא לגמלאות. הוא גר עם האנה (לין רדגרייב), המשרתת שלו מזה תקופה ארוכה, אשר בנאמנות דואגת לו, למרות הסתייגותה מההומוסקסואליות שלו. וייל סבל מסדרה של התקפי שבץ, אשר הותירו אותו שברירי, עם זכרונות המענים אותו: כיצד גדל כילד עני ומנודה, שירותו הטראגי במהלך מלחמת העולם הראשונה וצילומי הסרט "כלתו של פרנקנשטיין". וייל שוקע בזכרונות העבר, מתרפק על העבר, נאבק בדיכאונות, ולעיתים שוקל להתאבד, כאשר הוא מבין כי חייו, האטרקטיביות שלו ובריאותו חומקים ומתדרדרים בהדרגה.
וייל מתיידד עם קלייטון בון (ברנדן פרייזר), גנן צעיר ונאה שלו, נחת לשעבר. בין שני הגברים נרקמת ידידות, במהלכה בון מדגמן עבור וייל, אשר מצייר את דיוקנו, תוך כדי שהוא מתמודד עם התקפי בלבול וחולשה כתוצאה ממצבו הבריאותי, לאחר השבץ. בון מתרשם מתהילתו של וייל, וצופה בסרטיו המוקרנים בטלוויזיה ביחד עם חבריו, אשר לועגים לו, לידידות שלו עם וייל ולכוונותיו של וייל.
בון מצהיר בפני וייל כי הוא הטרוסקסואל, ודורש ממנו הבטחה כי לווייל אין כל עניין מיני בו. ווייל מבטיח לו זאת, אך בכל זאת מתעקש לשתף אותו, תוך שימוש בתיאורים גרפיים, בחוויות הקשורות בזהות המינית שלו, וכתוצאה מכך בון עוזב בזעם. לבסוף, בון חוזר, ודורש מווייל שיימנע משיחות "חדר הלבשה", כפי שהיו קודם לכן. ווייל מזמין את בון ללוות אותו למסיבה בנוכחות הנסיכה מרגרט (קורנליה הייז או'הריליהי).
במסיבה הם פוגשים בבוריס קרלוף (ג'ק בייטס) ואלזה לנצ'סטר (רוזלינד איירס) - שחקני עבר אשר כיכבו כמפלצות בסרטיו של ווייל. החבורה מצטלמת ביחד, אולם אירוע זה רק מחריף את דיכאונו של ווייל, והוא מנצל סערת גשם פתאומית כתירוץ, על מנת להתחמק ולעזוב את המקום ובון מחזיר אותו לביתו.
בחזרה בביתו של ווייל, בון צריך להחליף את בגדיו הספוגים במים בבגדים יבשים. לאחר שאינו מוצא בבית בגדים מתאימים, הוא פושט את כל בגדיו וכורך מגבת סביב מותניו. ווייל מציע לבון כי ינסה שוב לצייר דיוקן שלו, אולם תוך זמן קצר הוא מתוודה בפני בון כי איבד את יכולתו לצייר. על מנת לעודד את ווייל לצייר, בון שומט מעליו את המגבת ומדגמן עבורו בעירום. ווייל מנצל את ההזדמנות, ושולח את ידיו אל עבר גופו העירום של בון, אשר נתקף בזעם, תוקף את ווייל ומשליך אותו לרצפה. ווייל מודה כי זו הייתה כוונתו מלכתחילה, ומתחנן בפני בון כי יהרוג אותו, על מנת לשחרר אותו מהסבל שלו. בון מסרב, משכיב את ווייל לישון במיטתו, ונשאר לישון בביתו, בקומה שמתחת. למחרת בבוקר, האנה נחרדת כי איננה מצליחה למצוא את ווייל במיטתו, ויחד עם בון הם מחפשים אחריו ברחבי הבית. בסופו של דבר, האנה מוצאת בבית מכתב התאבדות, ובון מוצא את גופתו של ווייל, צפה בבריכת השחייה שלו. השניים מסכימים ביניהם כי מוטב שבון יעזוב את המקום, על מנת למנוע שערורייה.
כעשור מאוחר יותר, בון ובנו הצעיר צופים בטלוויזיה בסרט "כלתו של פרנקנשטיין". הבן מטיל ספק כי אביו הכיר את במאי הסרט, ובתגובה, בון מציג בפניו ציור שקיבל מווייל, עם הקדשה, בה כתוב: "לקלייטון. חבר?".
צוות השחקנים

איאן מקלן - ג'יימס וייל
ברנדן פרייזר - קלייטון בון
לין רדגרייב - האנה
מאט מק'קנזי - קולין קלייב
דייוויד דיוקס - דייוויד לואיס
לוליטה דוידוביץ' - בטי
רוזלינד איירס - אלזה לנצ'סטר
ג'ק בייטס - בוריס קרלוף
קורנליה הייז או'הרליהי - הנסיכה מרגרט
ג'סי ג'יימס - מייקל בון
פרסים

הסרט זכה בפרס אוסקר לתסריט המעובד הטוב ביותר, והיה מועמד לפרס אוסקר לשחקן הטוב ביותר (איאן מקלן) וכן מועמד לפרס אוסקר לשחקנית המשנה הטובה ביותר (לין רדגרייב). בנוסף, זכה הסרט בפרס גלובוס הזהב לשחקנית המשנה הטובה ביותר (רדגרייב), והיה מועמד גם בקטגוריית השחקן הטוב ביותר בסרט דרמה (מקלן) וסרט הדרמה הטוב ביותר.